b'\n_START_ARTICLE_\nKo\xc4\x8da na Klemen\xc4\x8di jami pod Ojstrico\n_START_PARAGRAPH_\nKo\xc4\x8da na Klemen\xc4\x8di jami pod Ojstrico (1208 m) je planinska postojanka, ki le\xc5\xbei na robu Klemen\xc5\xa1kove planine, ob vzno\xc5\xbeju severozahodnega ostenja Krofi\xc4\x8dke nad Logarsko dolino._NEWLINE_Prva ko\xc4\x8da je bila preurejena iz nekdanjega pastirskega stanu \xc5\xbee leta 1954. Sedanja ko\xc4\x8da je bila zgrajena poleg nje, odprta 25. septembra 1983 v po\xc4\x8dastitev 90-letnice SPD-ja in 30-letnice PD Sol\xc4\x8dava, ki z njo tudi upravlja. Ob ko\xc4\x8di so \xc5\xa1tevilne klopce in mize, sanitarije so v bli\xc5\xbeini ko\xc4\x8de. Tukaj je tudi keglji\xc5\xa1\xc4\x8de in gugalnica ter leseno korito v katerega je speljana voda. Nad drvarnico je zimska soba. Pod potjo na za\xc4\x8detku planine je \xc5\xa1e ena lesena hi\xc5\xa1ka z nekaj le\xc5\xbei\xc5\xa1\xc4\x8di._NEWLINE_S planine je lep razgled na ostenje Ojstrice in na vrhove nad Okre\xc5\xa1ljem: Brano, Tursko goro, Rinke in Mrzlo goro. V bli\xc5\xbeini, 10 minut hoje, stoji najdebelej\xc5\xa1i macesen v Sloveniji. Na vi\xc5\xa1ini 1,30 m ima premer 147 cm in obseg 464 cm.'